**JELENTKEZZEN SPECIÁLIS BÉBISZITTER KÉPZÉSRE!**

****

A Magyar Vöröskereszt Budapest Fővárosi Szervezet (MVKBP) és a Vakok és Gyengénlátok Közép- Magyarországi Regionális Egyesülete (VGYKE) együttműködés keretében valósítja meg a „Specializált bébi szitter képzés látássérült gyermekek felügyeletére” projektjét. A képzés a VGYKE „Családi erőforrások-Szakmai hálózat a családban élő látássérült gyermekek támogatására” program keretében kerül megszervezésre, mely a CIB Bank Alapítvány „Tenni tudunk” pályázatának támogatásából valósul meg.

A projekt fontos célja, hogy **10 fő** speciális szakmai tudással rendelkező Bébiszitter képzése megtörténjen, továbbá, hogy a projektet sikeresen elvégző résztvevők közül 3 fő számára a VGYKE munkalehetőséget kínáljon a látássérült gyermekek felügyeletéért létrehozott speciális szolgálatban.

***A projekt költségvetéséből az alábbiak kerülnek finanszírozásra a résztvevők számára:***

* 42 órás Bébiszitter tanfolyam
* 30 órás Specializációs képzés a látássérült gyermekek felügyeletéért

*(A projektet sikeresen teljesítők mind két tanfolyamról tanúsítványt/igazolást kapnak)*

***A projekt tervezett időbeosztása:***

* ***Pályázási időszak: 2016. szeptember 20 – október 04***

***(a pályázatok elbírálásánál a* jelentkezési sorrend is döntő szempont!)**

* Előzetes interjúk, jelentkezők kiválasztása: 2016. október 5-7
* Bébi szitter tanfolyam képzési napjai: okt.10; okt.12; okt.17; okt.19; okt.24; okt.26; (hétfői, szerdai napok, 12 órától-19 óráig; képzési helyszín: Budapest, V ker.) VIZSGA: NOV.4.
* Specializációs tanfolyam képzési napjai: okt.29; nov.11; nov.12; nov.18; nov.19; gyakorlat: nov.7-20 között (pénteki, szombati napok; 9 órától, képzési helyszín: Budapest XIV ker.) VIZSGA: NOV.22
* Projekt zárása és tanúsítványok átadása: legkésőbb 2016. november 30.

***A jelentkezés feltételei:***

* középfokú végzettség (min. érettségi)
* betöltött 18. életév (felső korhatár nincs)

***Jelentkezésnél előny:***

* Szociális és/vagy egészségügyi és/vagy gyógypedagógiai közép és/vagy felsőfokú végzettség

***A pályázati anyag tartalma:***

* Europassos fényképes önéletrajz (word formátumba)
* Motivációs levél (word formátum – max. 1 oldal)

***A jelentkezés módja:***

* A pályázati anyagokat legkésőbb **október 4-én éjfélig** várjuk a kepzes@voroskeresztbp.hu email címre. (A tárgy mezőben feltüntetve: speciálisBSZ” jeligét)

**További kérdés, információ esetén kontaktszemély:** Rákos Dóra (+36 1/311 36 60)

|  |  |  |
| --- | --- | --- |
| C:\Users\Rákos Dóra\Desktop\kÉPEK\Névtelen 1.jpg | C:\Users\Rákos Dóra\Downloads\logo.JPG |  |